Parlamenttirakennus kuvattuna vuonna 2019.
**Bhutanin kansalliskokous** (dzongkhaksi གི་རྒྱལ་ཡོངས་ཚོགས་འདུ་‎) on Bhutanin parlamentin alahuone. Se koostuu 47 edustajasta, jotka valitaan vaaleilla viiden vuoden välein.

Lainsäädäntötyötä tehdään tällä hetkellä yhdeksässä valiokunnassa.

Alahuoneen istunnot ovat avoimia yleisölle ja medialle, mutta puhemies voi määrätä istunnon tai sen osia käytäväksi suljettujen ovien takana, mikäli käsittelyssä on esim. kansallinen turvallisuus.

Historia
--------

Ennen vuotta 2008 Bhutanin parlamentti oli yksikamarinen Tshodgu, johon koostui 151 edustajasta. Se koostui kylien valitsemista edustajista sekä kuninkaan ja luostareiden nimittämistä jäsenistä. Vuonna 1998 sille annettiin valta poistaa kuningas valtaistuimelta luottamusäänestyksellä, mikäli se saa ⅔ enemmistön taakseen.

Kun maan nykyinen perustuslaki astui voimaan vuonna 2008, Bhutanista tuli perustuslaillinen monarkia ja parlamentista tuli kaksikamarinen. Alahuonetta käsittelee perustuslain 12. kappale.

Ensimmäiset alahuoneen vaalit pidettiin maaliskuussa 2008. Ylähuoneen vaalit käytiin kolme kuukautta aikaisemmin. Demokraattista prosessia ja äänestystä harjoiteltiin tätäkin aikaisemmin varjovaaleilla.

Edustajat
---------

Perustuslain mukaan alahuoneessa saa olla enimmillään 55. Kaikkia maakuntia edustaa vähintään kaksi, enintään seitsemän edustajaa. Tarkka määrä riippuu maakunnan asukasluvusta. Edustajien pitää olla 25–65 -vuotiaita.

Alahuoneen edustajat käyttävät sinistä kabneyta ja ne, jotka toimivat ministerinä, käyttävät oranssia. Kabney on silkkinen huivi, jonka väri ilmaisee kantajan sosiaalisen aseman. Kabneyn käyttö on pakollista valtion virassa toimiville henkilöille.

Naisille ei ole kiintiöityjä paikkoja. Tosin kuin ylähuoneessa, alahuoneen edustajat voivat edustaa poliittisia puolueita.

Viimeisimmät vaalit
-------------------

Vaaleissa äänioikeus on kaikilla rekisteröityneillä kansalaisilla, jotka ovat vähintään 18-vuotiaita.

Viimeisimmät vaalit pidettiin vuonna 2018 ja niissä käytiin kaksi kierrosta: ensimmäinen 15. syyskuuta ja toinen 18 lokakuuta. Ensimmäisellä kierroksella ovat mukana kaikki rekisteröityneet puolueet ja itsenäiset ehdokkaat, mutta toisella kierroksella kohtaavat vain kaksi eniten ääniä saanutta puoluetta. Äänioikeutettuja oli yhteensä 438 663, joista 71 % äänesti. Vaalit voitti DNP-puolue, joka sai 30 paikkaa. Molemmat puolueet ovat monarkian kannalla. Alahuoneessa on edustettuna vain kaksi puoluetta, mutta maassa on näiden lisäksi kolme muuta rekisteröityä puoluetta.

Viimeisimpien vaalien jälkeen edustajista 17 % oli naisia (yhteensä 8) ja yksi edustaja edustaa keskimäärin hieman vajaata 11 000 kansalaista. Edustajien keski-ikä on 43 vuotta.

Wangchuk Namgyel valittiin parlamentin puhemieheksi 31. lokakuuta.

Lähteet
-------

1. ↑  List of Committees *www.nab.gov.bt*. Viitattu 7.11.2021.
2. ↑  Parliament Building *www.nab.gov.bt*. Viitattu 7.11.2021.
3. ↑  Tshogdu | Bhutani national assembly *Encyclopedia Britannica*. Viitattu 7.11.2021. (englanniksi)
4. 1 2  Bhutan | History - Geography *Encyclopedia Britannica*. Viitattu 7.11.2021. (englanniksi)
5. ↑  The Constitution of The Kingdom of Bhutan (pdf)  2008. gov.bt.  Arkistoitu 7.11.2021. Viitattu 8.11.2021. (englanniksi)
6. ↑  About NAB *www.nab.gov.bt*. Viitattu 7.11.2021.
7. 1 2  Posted on: Third Parliamentary Elections 2018: National Assembly » Election Commission of Bhutan *Election Commission of Bhutan*.  18.8.2018. Viitattu 7.11.2021. (englanniksi)
8. ↑  List of Members *www.nab.gov.bt*. Viitattu 7.11.2021.
9. ↑  Bhutanese Attire  7.1.2019. Bhutan Tourism Corporation Limited.  Arkistoitu 7.11.2021. Viitattu 7.11.2021. (englanniksi)
10. 1 2  IFES Election Guide | Elections: Bhutan National Assembly *www.electionguide.org*. Viitattu 7.11.2021.
11. ↑  Election Results: NA 2018 General Election *results.ecb.bt*.  Arkistoitu 7.11.2021. Viitattu 7.11.2021.
12. ↑  Bhutan – Aktuell politik *www.ui.se*.  Arkistoitu 7.11.2021. Viitattu 7.11.2021. (ruotsiksi)
13. ↑  Refworld | Freedom in the World 2018 - Bhutan *United Nations High Commissioner for Refugees*. Viitattu 7.11.2021. (englanniksi)
14. ↑  Bhutan *Parline: the IPU’s Open Data Platform*.  5.7.2018. Viitattu 7.11.2021. (englanniksi)[vanhentunut linkki]
15. ↑  Election of Speaker and Deputy Speaker on October 31 *Kuensel Online*.  31.10.2018. Viitattu 7.11.2021.